CELEX: 32012R1179
Language: bg
Date: 2012-12-10 00:00:00
Title: Регламент (ЕС) № 1179/2012 на Комисията от 10 декември 2012 година за установяване на критерии, определящи кога стъклени трошки престават да бъдат отпадък по Директива 2008/98/ЕО на Европейския парламент и на Съвета

11.12.2012   
            
            
               BG
            
            
               Официален вестник на Европейския съюз
            
            
               L 337/31
            
         РЕГЛАМЕНТ (ЕС) № 1179/2012 НА КОМИСИЯТА
   от 10 декември 2012 година
   за установяване на критерии, определящи кога стъклени трошки престават да бъдат отпадък по Директива 2008/98/ЕО на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви (1), и по-специално член 6, параграф 2 от нея,
   като има предвид, че:
   
               (1)
            
            
               От оценката на няколко потока отпадъци произтича, че за пазарите за рециклиране на стъклени трошки би било от полза да бъдат разработени специфични критерии, определящи кога стъклените трошки, получени от отпадъци, престават да бъдат отпадък. Тези критерии следва да осигурят високо равнище на опазване на околната среда. Те не следва да засягат класификацията от трети държави на стъклените трошки като отпадък.
            
         
               (2)
            
            
               Доклади на Съвместния изследователски център на Европейската комисия показаха, че съществуват пазар и търсене за стъклени трошки, които се използват като изходен материал в отрасъла за производство на стъкло. Поради това стъклените трошки следва да са достатъчно чисти и да отговарят на съответните стандарти или спецификации, изисквани от отрасъла за производство на стъкло.
            
         
               (3)
            
            
               Критериите, определящи кога стъклените трошки престават да бъдат отпадък, следва да гарантират, че стъклените трошки, получени от дейност за оползотворяване, отговарят на техническите изисквания на отрасъла за производство на стъкло, отговарят на съществуващите законодателство и стандарти, приложими за продукти, и не водят до цялостно вредно въздействие върху околната среда или човешкото здраве. Доклади на Съвместния изследователски център на Европейската комисия показаха, че предложените критерии по отношение на отпадъците, използвани като входящ материал в дейност за оползотворяване, по отношение на процесите и техниките на обработка, както и по отношение на стъклените трошки, получени от дейност за оползотворяване, изпълняват тези цели, тъй като те следва да доведат до получаването на стъклени трошки без опасни свойства и достатъчно очистени от компоненти, различни от стъкло.
            
         
               (4)
            
            
               С цел да се осигури съответствие с критериите е целесъобразно да се гарантира, че информацията за стъклените трошки, които са престанали да бъдат отпадък, е публикувана и че е въведена система за управление.
            
         
               (5)
            
            
               С цел да се позволи на операторите да се адаптират към критериите, определящи кога стъклените трошки престават да бъдат отпадък, е целесъобразно да се предвиди подходящ период от време, преди настоящият регламент да започне да се прилага.
            
         
               (6)
            
            
               Мерките, предвидени в настоящия регламент, са в съответствие със становището на комитета, създаден съгласно член 39 от Директива 2008/98/ЕО,
            
         ПРИЕ НАСТОЯЩИЯ РЕГЛАМЕНТ:
   Член 1
   Предмет
   Настоящият регламент установява критерии, определящи кога стъклените трошки, предназначени за производството на стъклени вещества или предмети с процеси на претопяване, престават да бъдат отпадък.
   Член 2
   Определения
   За целите на настоящия регламент се прилагат определенията, дадени в Директива 2008/98/ЕО.
   В допълнение се прилагат следните определения:
   
               1.
            
            
               „стъклени трошки“ означава трошено стъкло, получено от оползотворяването на отпадъчно стъкло;
            
         
               2.
            
            
               „притежател“ означава физическото или юридическото лице, което е във владение на стъклените трошки;
            
         
               3.
            
            
               „производител“ означава притежател, който прехвърля стъклени трошки на друг притежател за първи път като стъклени трошки, които са престанали да бъдат отпадък;
            
         
               4.
            
            
               „вносител“ означава всяко физическо или юридическо лице, установено в Съюза, което въвежда на митническата територия на Съюза стъклени трошки, които са престанали да бъдат отпадък;
            
         
               5.
            
            
               „квалифициран персонал“ означава персонал, който е квалифициран вследствие на опит или на обучение да наблюдава и оценява характеристиките на стъклените трошки;
            
         
               6.
            
            
               „визуална инспекция“ означава инспекция на стъклени трошки, обхващаща всички части на пратката и с използването на човешките сетива или на неспециализирано оборудване;
            
         
               7.
            
            
               „пратка“ означава партида от стъклени трошки, която е предназначена за доставка от производител на друг притежател и може да се съдържа в една или няколко транспортни единици, такива като контейнери.
            
         Член 3
   Критерии за стъклени трошки
   Стъклените трошки престават да бъдат отпадък, когато при прехвърляне от производителя на друг притежател са изпълнени всички следни условия:
   
               1.
            
            
               стъклените трошки, получени от дейност за оползотворяване, отговарят на критериите, определени в раздел 1 от приложение I;
            
         
               2.
            
            
               отпадъците, използвани като входящ материал в дейност за оползотворяване, отговарят на критериите, определени в раздел 2 от приложение I;
            
         
               3.
            
            
               отпадъците, използвани като входящ материал в дейност за оползотворяване, са били обработени в съответствие с критериите, определени в раздел 3 от приложение I;
            
         
               4.
            
            
               производителят е изпълнил изискванията, определени в членове 4 и 5;
            
         
               5.
            
            
               стъклените трошки са предназначени за производството на стъклени вещества или предмети с процеси на претопяване.
            
         Член 4
   Декларация за съответствие
   1.   За всяка пратка стъклени трошки производителят или вносителят издават декларация за съответствие, съответстваща на образеца, даден в приложение II.
   2.   Производителят или вносителят предават декларацията за съответствие на следващия притежател на пратката стъклени трошки. Производителят или вносителят съхраняват копие от декларацията за съответствие най-малко една година след датата на издаването ѝ и при поискване го представят на компетентните органи.
   3.   Декларацията за съответствие може да бъде в електронна форма.
   Член 5
   Система за управление
   1.   Производителят прилага система за управление, подходяща за демонстриране на съответствие с критериите, посочени в член 3.
   2.   Системата за управление на качеството включва набор от документирани процедури по отношение на всеки от следните аспекти:
   
               а)
            
            
               мониторинг на качеството на стъклените трошки, получени от дейност за оползотворяване, както е определен в раздел 1 от приложение I (включително вземане на проби и анализ);
            
         
               б)
            
            
               приемен контрол на отпадъците, използвани като входящ материал в дейност за оползотворяване, както е определен в раздел 2 от приложение I;
            
         
               в)
            
            
               мониторинг на процесите и техниките на обработка, описани в раздел 3 от приложение I;
            
         
               г)
            
            
               обратна информация от клиентите относно спазването на качеството на стъклените трошки;
            
         
               д)
            
            
               водене на отчетност на резултатите от мониторинга, провеждан съгласно букви а) — в);
            
         
               е)
            
            
               преглед и подобряване на системата за управление;
            
         
               ж)
            
            
               обучение на персонала.
            
         3.   Системата за управление също така предписва специфичните изисквания за мониторинг, определени в приложение I за всеки критерий.
   4.   Органът за оценяване на съответствието, както е дефиниран в Регламент (ЕО) № 765/2008 на Европейския парламент и на Съвета (2), който е получил акредитация в съответствие с този регламент, или проверяващият по околната среда, както е дефиниран в член 2, параграф 20, буква б) от Регламент (ЕО) № 1221/2009 на Европейския парламент и на Съвета (3), който е акредитиран или лицензиран в съответствие с посочения регламент, проверяват дали системата за управление е в съответствие с изискванията на настоящия член. Проверката се извършва на всеки три години. Само проверяващи със следните обхвати на акредитацията или лиценза на базата на кодовете по NACE, както са определени в Регламент (ЕО) № 1893/2006 на Европейския парламент и на Съвета (4), се считат за притежаващи достатъчен специфичен опит, за да извършват проверката, упомената в настоящия регламент:
   
               —
            
            
               * код по NACE 38 (Събиране и обезвреждане на отпадъци; рециклиране на материали), или
            
         
               —
            
            
               * код по NACE 23.1 (Производство на стъкло и изделия от стъкло).
            
         5.   Вносителят изисква от своите доставчици да прилагат система за управление на качеството, която отговаря на изискванията на параграфи 1, 2 и 3 от настоящия член и която е била проверена от независим външен проверяващ.
   Системата за управление на доставчика се сертифицира от орган за оценяване на съответствието, който е акредитиран от акредитиращ орган, успешно оценен с партньорска оценка за тази дейност от органа, признат съгласно член 14 от Регламент (ЕО) № 765/2008; или съответно от проверяващ по околната среда, който е акредитиран или лицензиран от акредитиращ или лицензиращ орган съгласно Регламент (ЕО) № 1221/2009, който също е обект на партньорска оценка съгласно член 31 от посочения регламент.
   Проверяващите, които желаят да работят в трети държави, трябва да получат специална акредитация или лиценз в съответствие със спецификациите, определени в Регламент (ЕО) № 765/2008 или Регламент (ЕО) № 1221/2009 заедно с Решение 2011/832/ЕС на Комисията (5).
   6.   При поискване производителят предоставя на компетентните органи достъп до системата за управление.
   Член 6
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   Той се прилага от 11 юни 2013 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 декември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 312, 22.11.2008 г., стр. 3.
   
      (2)  ОВ L 218, 13.8.2008 г., стр. 30.
   
      (3)  ОВ L 342, 22.12.2009 г., стр. 1.
   
      (4)  ОВ L 393, 30.12.2006 г., стр. 1.
   
      (5)  ОВ L 330, 14.12.2011 г., стр. 25.
   
      ПРИЛОЖЕНИЕ I
      
         Критерии за стъклени трошки
      
      
                  Критерии
               
               
                  Изисквания за самонаблюдение
               
            
                  
                     Раздел 1.   Качество на стъклените трошки, получени от дейността за оползотворяване
                  
               
            
                  
                              1.1.
                           
                           
                              Стъклените трошки отговарят на спецификация на клиент, на отраслова спецификация или на стандарт за пряко използване в производство на стъклени вещества или предмети чрез претопяване в инсталации за производство на стъкло.
                           
                        
               
                  Квалифициран персонал проверява дали всяка пратка съответства на подходящата спецификация.
               
            
                  
                              1.2.
                           
                           
                              Съдържанието на следните нестъклени компоненти следва да бъде:
                              
                                          —
                                       
                                       
                                          черни метали: ≤ 50 ppm,
                                       
                                    
                                          —
                                       
                                       
                                          цветни метали: ≤ 60 ppm,
                                       
                                    
                                          —
                                       
                                       
                                          неметални нестъклени неорганични вещества:
                                          
                                                      —
                                                   
                                                   
                                                      < 100 ppm за размер на стъклените трошки > 1mm,
                                                   
                                                
                                                      —
                                                   
                                                   
                                                      < 1 500 ppm за размер на стъклените трошки ≤ 1 mm,
                                                   
                                                
                                    
                                          —
                                       
                                       
                                          органични вещества: ≤ 2 000 ppm.
                                       
                                    Примери за неметални нестъклени неорганични вещества са: керамика, камъни, порцелан, пирокерамика.
                              Примери за органични вещества са: хартия, каучук, пластмаса, тъкани, дървесина.
                           
                        
               
                  На всяка пратка се извършва визуална инспекция от квалифициран персонал.
                  На подходящи интервали от време и при условие за преразглеждане, ако в работния процес се внесат съществени промени, на представителни проби от стъклени трошки се извършва гравиметричен анализ, за да се измери общият нестъклен компонент. Съдържанието на нестъкления компонент се анализира чрез претегляне след механично или ръчно (по целесъобразност) разделяне на материалите при внимателно визуално инспектиране.
                  Подходящата честота на мониторинг чрез вземане на проби се определя, като се вземат предвид следните фактори:
                  
                              —
                           
                           
                              очакваният модел на променливост (например въз основа на предходни резултати),
                           
                        
                              —
                           
                           
                              присъщият риск от променливост на качеството на отпадъчното стъкло, използвано като входящ материал за дейността за оползотворяване и за всяка последваща обработка. За отпадъчното стъкло, получено на етап преди консуматора, което е с много предвидим състав, е вероятно да не е необходим толкова чест мониторинг. За отпадъчното стъкло от събиране на отпадъци, които съдържат разни материали, може да е необходим по-чест мониторинг,
                           
                        
                              —
                           
                           
                              вътрешната точност на метода за мониторинг,
                           
                        
                              —
                           
                           
                              близостта на резултатите за състава на нестъкления компонент до граничните стойности, посочени по-горе.
                           
                        Процесът на определяне на честотата на мониторинга следва да бъде документиран като част от системата за управление и следва да бъде на разположение за одити.
               
            
                  
                              1.3.
                           
                           
                              Стъклените трошки не трябва да проявяват никое от опасните свойства, изброени в приложение III към Директива 2008/98/ЕО. Стъклените трошки трябва да отговарят на максимално допустимите концентрации, определени в Решение 2000/532/ЕО на Комисията (1), и да не превишават максимално допустимите концентрации, определени в приложение IV към Регламент № 850/2004/ЕО на Европейския парламент и на Съвета (2).
                           
                        
               
                  На всяка пратка се извършва визуална инспекция от квалифициран персонал. Когато при визуалната инспекция се породи съмнение за евентуални опасни свойства, се предприемат допълнителни подходящи мерки за мониторинг, такива като вземане на проби и изпитване, когато е целесъобразно.
                  Персоналът трябва да е обучен за потенциалните опасни свойства, които може да са свързани със стъклените трошки, и за материалните елементи или характеристики, които позволяват разпознаване на опасните свойства.
                  Процедурата по разпознаване на опасни материали се документира по системата за управление на качеството.
               
            
                  
                     Раздел 2.   Отпадъци, използвани като входящ материал за дейността за оползотворяване
                  
               
            
                  
                              2.1.
                           
                           
                              Само отпадъци от събирането на оползотворимо амбалажно стъкло, плоско стъкло или безоловна посуда за хранене могат да бъдат използвани като входящ материал. Събраното отпадъчно стъкло може непреднамерено да съдържа минимални количества от други видове стъкло.
                           
                        
               
                  Приемният контрол на всички получени съдържащи стъкло отпадъци (чрез визуална инспекция) и на придружаващата документация се извършва от квалифициран персонал, който е обучен как да разпознава съдържащите стъкло отпадъци, които не отговарят на критериите, определени в настоящия раздел.
               
            
                  
                              2.2.
                           
                           
                              Съдържащите стъкло отпадъци от смесени битови твърди отпадъци или отпадъци от здравеопазването не се използват като входящ материал.
                           
                        
            
                  
                              2.3.
                           
                           
                              Опасни отпадъци не се използват като входящ материал.
                           
                        
            
                  
                     Раздел 3.   Процеси и техники на обработка
                  
               
            
                  
                              3.1.
                           
                           
                              Съдържащите стъкло отпадъци трябва да са били събрани, разделени и обработени, и от този момент трябва постоянно да са били съхранявани отделно от всякакви други отпадъци.
                           
                        
                              3.2.
                           
                           
                              Всички обработки, като натрошаване, сортиране, разделяне или почистване, необходими за подготовка на стъклените трошки за пряко използване (посредством претопяване) в производството на стъклени вещества или предмети, трябва да са приключили.
                           
                        
               
                   
               
            
         (1)  ОВ L 226, 6.9.2000 г., стр. 3.
      
         (2)  ОВ L 229, 30.4.2004 г., стр. 1.
   
   
      ПРИЛОЖЕНИЕ II
      
         Декларация за съответствие с критериите, определящи кога даден отпадък престава да бъде отпадък, посочена в член 4, параграф 1
      
      
                  1.
               
               
                  Производител/вносител на стъклените трошки:
                  Наименование:
                  Адрес:
                  Лице за контакт:
                  Телефон:
                  Факс:
                  Е-поща:
               
            
                  2.
               
               
                  
                              а)
                           
                           
                              Наименование или код на категорията стъклени трошки в съответствие с отраслова спецификация или стандарт:
                           
                        
                              б)
                           
                           
                              Основни технически разпоредби на отрасловата спецификация или стандарт, включително съответствие с изискванията за качество за продукт „край на отпадъка“ за нестъклените компоненти, т.е. съдържание на черни метали, цветни метали, неметални/нестъклени неорганични и органични вещества.
                           
                        
            
                  3.
               
               
                  Пратката стъклени трошки отговаря на отрасловата спецификация или стандарт, посочени в точка 2.
               
            
                  4.
               
               
                  Количество на пратката в kg:
               
            
                  5.
               
               
                  Производителят на стъклените трошки прилага система за управление в съответствие с изискванията на Регламент (ЕС) № 1179/2012, която е била проверена от акредитиран орган за оценяване на съответствието или от проверяващ по околна среда, а когато стъклени трошки, които са престанали да бъдат отпадък, са внесени на митническата територия на Съюза — от независим външен проверяващ.
               
            
                  6.
               
               
                  Пратката стъклени трошки отговаря на критериите, посочени в член 3, параграфи 1 — 3 от Регламент (ЕС) № 1179/2012.
               
            
                  7.
               
               
                  Материалът в тази пратка е предназначен изключително за пряко използване в производството на стъклени вещества или предмети с процеси на претопяване.
               
            
                  8.
               
               
                  Декларация на производителя/вносителя на стъклени трошки:
                  Декларирам, че информацията по-горе е пълна и вярна според това, което ми е известно:
                  Име:
                  Дата:
                  Подпис: